open-index/open-wikipedia-markdown huggingface dataset:
Dalian FC

**Dalian FC** (1955–) er et kinesisk fotballag som har vunnet kinesisk toppliga flere ganger, også for kvinner.
## Herrefotball
Den ble startet i 1955 som amatørlaget **Dalian Shipyards**, men ble semiproff i 1983 da kommunen tok over og kalte den **Dalian FC**; de vant FA-cupen i 1992.  Etter at eiendomsfirmaet *[[Wang Jianlin |Wanda]]* kjøpte den i 1993 ble navnet **Dalian Wanda**. Klubben er nå proff, en del av den nystartede Jia A-ligaen, som Dalian vant  fire ganger (1994, 1996–98). 

Etter nok et eierskifte i 2000 endres navnet til **Dalian Shide** og laget sikrer seg nye fire mesterskap (2000–02 og 2005) og to FA-cupseiere (2001 og 2005); The Double i 2005. Dalian tok sølv i AFC Champions League (asiatisk mesterliga) i 1998 og asiatisk cupvinnercup 2001.  
:*Se [[:Kategori:Fotballspillere for Dalian Shide FC|artikler om spillere for Dalian FC]]*

I 2012 ble laget kjøpt av *Aerbingruppen* og en del av laget **Dalian Aerbin F.C.** (etablert 2009) som i 2012 hadde klatret seg opp til Kinesisk superliga og   spilte tre sesonger i Superligaen før nedrykk til Liga 1 .  Fra 2016 heter laget **Dalian Yifang** etter dets nye eiere *Yifang Group*.  De rykket opp igjen til superliga i 2017.

Laget spilte på Dalian's People Stadium (bygd 1976), men flyttet til Jinzhou Stadium (bygd 1997) med plass til 31 000. Det nybygde *Dalian Sports Stadium* med plass til 61 000, ble hjemmearena i 2013, mens Jinzhou Stadium ble overtatt av **Dalian Transendence F.C.** (etablert 2013). 
## Damefotball
Damelaget **Dalian Shide Women** vant Kinesisk superliga for kvinner i 2008, 2012 og 2013.  Navnet endres til **Dalian Quanjian** høsten 2015 etter et eierskifte. Det var hit Debinha gikk fra Avaldsnes IL i februar 2016. De vant atter superligaen i 2016 og 2017.

Shide game.jpg | Hjemmekamp på gamle Dalian People's Stadium mot Beijing Guoan i 2006
Dalian_away.png | Bortedrakta
Ahn Jung-Hwan in 2009.JPG | Ahn Jung-hwan i bortedrakta i 2009


## Referanser
Paramount Network

**Paramount Network** er en amerikansk fjernsynskanal eiet av ViacomCBS. Den er tilgjengelig over kabel og satellitt.

Per februar 2015 hadde 93,4 millioner husholdninger i USA (80% av de med fjernsyn) tilgang til Spike.

## Referanser


## Eksterne lenker
*
Kinesisk superliga for kvinner

**Kinesisk superliga** har siden 2004 vært øverste divisjon for kvinnefotball i Kina. Den drives av Kinas fotballforbund som også driver Kinesisk superliga (herrer).

Kvinnelag spilte turneringer i 1982 og 1983, og har siden hatt ulike serier. Den såkalte "Premier League" gikk fra 1997 til den i 2004 ble kalt Superliga (som for herrene).

Ligaen består av lag som møtes to innebyrdes ganger. Den spilles fra mars til november. Den norske landslagsspilleren Isabell Herlovsen spilte for Jiangsu FC i 2017.  

1=vinner toppdivisjon (2=sølv, 3=bronse). "c" betyr vinner cupen.

## Referanser
Nasser Taghvai

**Nasser Taghvai** (1941–2025) var en iransk filmregissør og manusforfatter. Han er mest kjent for TV-serien *Min onkel Napoleon*.

## Filmografi i utvalg
* *Ro i nærvær av Andre*, 1973
* *Sadeq the Kurdish*, 1972
* *Curse*, 1973
* *Min onkel Napoleon* serie, 1976
* *Kaptein Khorshid*, 1987
* *Ey Iran*, 1990
* *Tales of Kish*, 1999
* *Unruled Papir*, 2001

## Fotnoter


## Referanser


## Eksterne lenker
*
Népszabadság

***Népszabadság*** var en stor ungarsk avis, som ble grunnlagt i 1956 og nedlagt i 2016. Avisen, som hadde en venstreprofil, var en av de få ungarske massemediene som ikke støttet Viktor Orbáns styre. 

## Referanser
Baddeck

**Baddeck** (/bəˈdɛk/; skotsk-gælisk: *Badaig* er en landsby i Victoria County i Nova Scotia Canada I 2011 hadde den 769 innbyggere.  Landsbyen ligger sytti-åtte kilometer vest for Sydney. Det er Victoria County's administrasjonssenter og ligger på den nordlige kysten av Bras d ' Or Lake på Cape Breton Island.

Ifølge enkelte historikere er navnet Baddeck avledet fra Mi'kmaq begrepet "Abadak", som har blitt oversatt som «sted med en øy i nærheten» (med referanse til Kidston Island, umiddelbart utenfor kysten).

## Alexander Graham Bell
Baddeck hadde et sterkt forhold til sin mest berømte innbygger, Alexander Graham Bell. I 1885 tilbragte Bell-familien en ferie i Baddeck. Tilbake i 1886 startet Bell byggingen av en eiendom på et punkt like overfor Baddeck med utsikt over Bras d ' Or Lake. I 1889 stod et stort hus kalt *The Lodge* ferdig og to år senere, et større kompleks av bygninger, inkludert et nytt laboratorium, var påbegynt og Bell ville gi det navnet *Beinn Bhreagh* (gælisk: «vakte fjell») etter Bell's gamle skotske høyland. Bell tilbragte sin siste, og noen av hans mest produktive år i boligen i både Washington, D.C., hvor han og hans familie opprinnelig bodde det meste av året, og på Beinn Bhreagh.

På slutten av sitt liv vekslet Bell og hans familie mellom de to hjemmene, men *Beinn Bhreagh* ble i løpet av de neste 30 årene mer enn et sommerhjem hvor Bell ble så oppslukt i sine eksperimenter at hans årlige sommeropphold ble forlenget. Både Mabel og Alec ble opptatt i Baddeck-samfunnet og ble akseptert av landsbyboere som «deres egne».

Den 23. februar 1909 ble en merkedag i flyvningens  historie. Da gjennomførte Bells AEA Silver Dart den første flytur i det Britiske Imperiet  det tok av fra den frosne isen på Baddeck Bay, styrt av John Alexander Douglas McCurdy. Denne turen  ble gjenskapt med kopier av Silver Dart til både 50- og 100-årsjubileene for flygingen.

Bells eiendom omfattet også Bell Boatyard som bygde både eksperimentelle og tradisjonelle båter. Kjente eksempler er den banebrytende hydrofoil HD-4 og yachten *Elsie*. Virksomheten omfattet opp til 40 personer på det meste og var kjent for å bruke mange kvinner. Under Første verdenskrig bygde det livbåter til den Kongelige Kanadiske Marinen.

Bell døde på sin eiendom på Beinn Bhreagh 2. august 1922. Bells kiste ble laget av furu fra eiendommen av ansatte på hans laboratorium og foret med samme røde silkestoff som ble brukt i hans eksperimenter med manneløftende drager. Han ble begravet på toppen av fjellet på Beinn Bhreagh.

I dag er Bells arbeid markert med Alexander Graham Bell National historic Site (Historisk bygning i Baddeck, som huser et museum som viser fram sitt arbeid.

## Referanser
Eutrypanus

* Se Systematisk inndeling

***Eutrypanus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Nokså små, tettbygde, brun- eller gråaktige trebukker. Antennene er tynne og omtrent så lange som kroppen. Pronotum er klokkeformet sett ovenfra med en liten tann nær bakhjørnet. Dekkvingene har vanligvis en mer eller mindre trekantet, svart flekk over sømmen i den bakre delen.

## Levevis
Larvene lever i død ved.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini Thomson, 1860
******** Slekten  *Eutrypanus* Erichson, 1847 
********* *[[Eutrypanus dorsalis]]* (Germar, 1824)
********* *[[Eutrypanus grenadensis]]* Touroult, 2014
********* *[[Eutrypanus mucoreus]]* (Bates, 1872)
********* *[[Eutrypanus signaticornis]]* (Castelnau, 1840)
********* *[[Eutrypanus tessellatus]]* White, 1855
********* *[[Eutrypanus triangulifer]]* Erichson, 1847

## Kilder
* Liste over slektene
* Katalog med utbredelsesdata

## Eksterne lenker
* Bilder av artene 
* 
*
Nesozineus

* Se Systematisk inndeling

***Nesozineus*** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Stort sett middelsstore, brun- eller gråaktige trebukker, forholdsvis tettbygde med kraftige bein. Antennene er lengre enn kroppen. Pronotum er nærmest tønneformet med en pigg litt bakenfor midten av siden.

## Levevis
Larvene lever i død ved.

## Utbredelse
Slekten er vidt utbredt i Sør- og Mellom-Amerika, inkludert Galápagosøyene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthoderini 
******** Slekten *Nesozineus* Linsley & Chemsak, 1966
********* *[[Nesozineus alphoides]]* (Lane, 1977)
********* *[[Nesozineus amazonicus]]* Martins & Galileo, 2010
********* *[[Nesozineus apharus]]* Galileo & Martins, 1996
********* *[[Nesozineus armatus]]* Galileo & Martins, 1996
********* *[[Nesozineus ateuchus]]* Galileo & Martins, 1996
********* *[[Nesozineus bisignatus]]* Hoffmann, 1984
********* *[[Nesozineus bucki]]* (Breuning, 1954)
********* *[[Nesozineus clarkei]]* Galileo & Martins, 2007
********* *[[Nesozineus fraterculus]]* Hoffmann, 1984
********* *[[Nesozineus galapagoensis]]* (Van Dyke, 1953)
********* *[[Nesozineus giesberti]]* Galileo & Martins, 2007
********* *[[Nesozineus granosus]]* Galileo & Martins, 1996
********* *[[Nesozineus griseolus]]* Hoffmann, 1984
********* *[[Nesozineus juninensis]]* (Lane, 1970)
********* *[[Nesozineus lineolatus]]* Galileo & Martins, 1996
********* *[[Nesozineus marmoratus]]* Galileo & Martins, 1996
********* *[[Nesozineus morrisi]]* Wappes & Santos-Silva, 2020
********* *[[Nesozineus obscurus]]* Hoffmann, 1984
********* *[[Nesozineus osorioensis]]* Galileo & Martins, 2012
********* *[[Nesozineus peruanus]]* Galileo & Martins, 2007
********* *[[Nesozineus probolus]]* Galileo & Martins, 1996
********* *[[Nesozineus propinquus]]* Hoffmann, 1984
********* *[[Nesozineus puru]]* Galileo & Martins, 2007
********* *[[Nesozineus simile]]* Galileo & Martins, 2006
********* *[[Nesozineus triviale]]* Galileo & Martins, 1996
********* *[[Nesozineus unicolor]]* Martins, Galileo & Limeira-de-Oliveira, 2009
********* *[[Nesozineus wappesi]]* Galileo, Martins & Santos-Silva, 2015
********* *[[Nesozineus zonatus]]* Galileo & Martins, 1996

## Kilder
* Liste over slektene
* Katalog med utbredelsesdata

## Eksterne lenker
* Bildegalleri 
* 
*
Pia Trulsen

**Pia Trulsen** (født 9. april 1991) er en norsk curlingspiller, som representerer Stavanger Curlingklubb. Hun er datter av skipen Pål Trulsen, som vant OL-gull under Vinter-OL 2002 i Salt Lake City.

## Karriere
Trulsen har deltatt i fire Curling-EM (2011, 2013, 2014 og 2017) og ett Curling-VM (2015).

Hun var på laget som tok gull under VM for mikslag i 2015, sammen med Steffen Walstad, Julie Kjær Molnar og Sander Rølvåg.

Som student på Universitetet i Stavanger deltok Trulsen på Vinteruniversiaden i 2015 i Štrbské Pleso i Slovakia.

## Referanser


## Eksterne lenker
* 
* Profil hos *WorldCurling.org*
Pseudotragocephala

* Se Systematisk inndeling

***Pseudotragocephala*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende

## Levevis
Som de fleste andre trebukker borer larvene i ved.

## Utbredelse
Arten er bare kjent fra Komorene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Tragocephalini J. Thomson, 1857
******** Slekten *Pseudotragocephala* Breuning, 1934
********* *[[Pseudotragocephala nigropicta]]* (Fairmaire, 1893)

## Kilder
* Longicorn ID - Tragocephalini
* Liste over slektene
* Katalog med utbredelsesdata 

## Eksterne lenker
* 
*
Grosvenor Mountains

**Grosvenor Mountains** er en gruppe vidt spredte fjell og nunataker som stiger opp fra polarplatået i Antarktis, øst for toppen av Millbreen. De strekker seg fra Mount Pratt i nord til Mount Raymond-området i sør, og fra Otway Massif i nordvest til Larkman Nunatak i sørøst.

Fjellområdet ble oppdaget av kontreadmiral Richard E. Byrd på en flytur under Byrd-ekspedisjonen til Sydpolen i november 1929, og ble navnsatt av ham etter Gilbert Grosvenor, leder av National Geographic Society, som var med på å finansiere ekspedisjonen. Flere fjell nær Mount Raymond ble antagelig observert av Ernest Shackleton i 1908, men ble da regnet for å være et utløp av Dominion Range.

## Referanser
Gefle Dagblad

***Gefle Dagblad*** er en svensk dagsavis som gis ut i Gävle og Sandviken. Den eies av mediekonsernet Mittmedia, og ble grunnlagt i 1895.
## Referanser


## Eksterne lenker
*
Johnny Griparic

**Johnny Griparic** (født 15. april 1969 i Jönköping, Sverige) er en svensk-født bassgitarist bosatt i USA. Per oktober 2016 spilte han i Walter Trouts band.

## Medlem av eller spilt sammen med
* Slash's Snakepit 
* Slash's Blues Ball
* Richie Kotzen
* Sonofabitch
* BB Chung King & the Buddaheads
* The Possibilities
* Jimmy Z and the Z-Tribe
* Kitto
* Julia Othmer
* Stevie Rachelle
* Stefan "Big Swede" Svensson
* B.J. Sharp Jeff Naideau
* Gilby Clarke
* Triggerdaddy
* Nina Hagen
* The Screamin' Cocktails
* Ladies Night
* Jeff Meadows
* The Bad Boys of Blues
* LA Guns
* Carole King
* Steve Winwood
* Don Felder
* Beth Hart
* Delaney Bramlett
* Les McCann
* The Chambers Brothers
* Les Paul
* Edgar Winter
* Brandford Marsalis
* Albert Lee
* Ace Frehley
* Richie Sambora
* Steve Lukather
* Gilby Clarke
* Axl Rose
* Billy Bob Thornton
* Perry Farrell
* Uli Jon Roth
* Jerry Cantrell

## Referanser


## Eksterne lenker
* 
*Johnny Griparic på Inside Jazz
Sebastianismen

**Sebastianismen** er en mytisk eller messiansk retning innen portugesisk kultur som bestod fra 1500-tallet og inn på 1900-tallet. Den har likhetstrekk med  den tyske forestilling om den sovende keiser i Kyffhäuser, Fredrik I Barbarossa; begge bygger på en idealisert glorifisering av en «sovende» hersker. Den kan også minne om legenden om kong Arthur i England.

## Beskrivelse
Ifølge myten skal den unge Sebastian av Portugal ikke ha falt i slaget ved Alcácer-Quibir i 1578, men ble «henrykket» til den sagnomsuste øy *Incoberta*, og der ventet han som «skjult konge», i selskap med to løver, på sin gjenkomst. En annen overlevering vil derimot at keiseren forut for sin tilbakekomst som hersker trukket seg tilbake til et kloster, og der ber han for sitt folk.

Noen tradisjoner romantiserte opprinnelig bare ridderkongens tragiske heltedød. Men da man ikke fant hans levninger på slagfeltet, trodde en god del portugisere at han ikke var død og at han ville vende tilbake til den rette tid, for å redde sitt land fra å gå til grunn under spanjolenes herredømme (1580–1640). Tronpretendenter og svindlere utnyttet denne myten til å anstifte antispanske opprør, og utgav seg for selv å være den tilbakevendte nasjonalhelt. 

Men også utenfor Den iberiske halvøy hadde sebastianismen et nedslag; Det var for eksempel i 1598 en mann som fremstod i Venezia og påstod å være den forsvunne portugisiske konge. Det var fire tronpretendenter som påsto at de var den returnerte kong Sebastian, den siste av disse var en italiener som ble hengt i 1619. Og da Portugal i 1640 atter ble uavhengig, måtte den nye konge Johann IV avlegge ed på at han ville abdisere i tilfelle Sebastian skulle dukke opp og ville bestige tronen. Han ville på dette tidpunkt ha vært 86 år gammel.

Frem til ca 1830 var sebastianismen av politisk betydning i Portugal, og til midten av 1800-tallet var den levende i avsidesliggende områder av den portugisiske koloni Brasil. I Brasil utviklet det seg senere en religiøst overspent retning av sebastianismen, som drømte om gjeninnføring av monarkiet som republikanerne hadde styrtet i 1889.  Sebastianistiske bønder i den brasilianske sertão som mente at kongen vil komme tilbake og hjelpe dem i deres opprør mot republikken.

I Portugal ble sebastianismen pleiet som tradisjon på 1900-tallet særlig under António de Oliveira Salazar og funksjonalisert ideologisk med brodd mot demokrati og liberalisme.

## Litteratur
* Ruth Tobias: *Der Sebastianismo in der portugiesischen Literatur des 20. Jahrhunderts. Zur literarischen Konstruktion und Dekonstruktion nationaler Identität am Beispiel eines Erlösermythos.* TFM, Frankfurt am Main 2002, ISBN 3-925203-88-5 (Dissertation, Universität Gießen, 2001).

## Referanser
Lejonbacken

**Lejonbacken** er et anlegg med grusdekkede oppfarter til den nordlige inngangen på Stockholms slott. Anlegget er en integrert del av slottsbygningen, og fikk sitt navn på 1780-tallet fra de to  *[[Slottslejonen|Slottsløvene]]* som pryder den nedre delen av den øvre steinbalustraden. Anlegget ble ferdigstilt under ledelse av Carl Fredrik Adelcrantz. Slottets nordlige fasade får mye av sitt preg av den steindekte siden av oppfartene, som krones av et platå med utsikt over Norrbro og Gustav Adolfs torg.

Anlegget Lejonbacken var foreslått allerede for det gamle slottet Tre Kronor. Da det brant ned i 1697, ble denne planen overført til det nye slottet og anlegget, med bronseløver, stod klart allerede i 1704, før selve slottet ble ferdigstilt. De siste delene, tilknytningen til gateplanet, ble sluttført 1826-1834 etter Per Axel Nyströms tegninger.

Slottsløvene på Lejonbacken er utført i bronse av den franske skulptøren Bernard Foucquet, med en antikk marmorløve ved Villa Medici i Roma som modell. Modellene til løvene ble godkjent i 1700 av Karl XII, deretter ble bronseløvene støpt i et støperi på Norrmalm i henholdsvis 1702 og 1704. De ble deretter stilt opp på Lejonbacken som et kongelig maktsymbol. Bronsen til løvene kom fra en brønn tatt som krigsbytte på slottet Kronborg ved Helsingør, under Karl X Gustavs felttog i Danmark. Soklene består av granitt og er 1,9 x 2,7 x 1,2 meter.

Under Lejonbacken ligger inngangen til Museum Tre Kronor der man blant annet kan se rester av Tre Kronors murer mot nord.

## Se også
*Slottsbacken, på slottets sørside
*Gater og torg i Gamla stan

## Referanser


## Eksterne lenker
* 

* Museum Tre kronor
Erik Bolstad

**Erik Bolstad** (født 1977) er en norsk journalist. Han er daglig leder i foreningen Store norske leksikon og sjefredaktør for Store norske leksikon, Norsk biografisk leksikon og Store medisinske leksikon.

Han er opprinnelig journalist, og studerte medievitenskap og statsvitenskap ved Universitetet i Oslo. Han arbeidet 15 år i NRK, der han utviklet værtjenesten yr.no i 2007, var redaksjonssjef for NRKbeta, NRK TV og NRK Radio og satt i ledergruppen i NRK Nye medier i seks år. Han var også språksjef i NRK i 2014. I august 2015 ble han kommunikasjonssjef og redaktør i Store norske leksikon.

Bolstad overtok stillingen som sjefredaktør i Store norske leksikon da Anne Marit Godal sluttet i november 2016.

## Referanser


## Eksterne lenker
* 
*
Freja Hellenberg

**Freja Hellenberg** (født 1989) er en svensk fotballspiller som har spilt i Norge.

Etter oppveksten i Stockholm, der hun spilte for Älvsjö AIK og Spårvägens FF, debuterte hun i 2008 for Djurgårdens IF Dam i Damallsvenskan, der hun fikk sølv i Svenska Cupet 2010. Etter nedrykk i 2012 kontaktet hun det norske nyopprykkede Avaldsnes IL og fikk overgang dit til 2013, forøvrig sammen med keeper Gudbjörg Gunnarsdottir og spissen Mia Jalkerud.  Der fikk hun sølv hun NM i fotball for kvinner i 2013 og 2015. Ifølge Haugesunds avis fikk hun etter en god sesong 2015 i midtstopperpar med Laila Himle, sin første innkalling til svenska landslaget. Fra 2016 spiller hun for Kopparbergs/Göteborg FC. Freja fikk 74 A-kamper for Avaldsnes.

## Referanser


## Eksterne lenker
* 
* Profil hos fotball.no
Fakultet for ingeniørvitenskap

**Fakultet for ingeniørvitenskap**, kortform **IV-fakultetet**, ved NTNU ble opprettet 1. januar 2017, som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund).

Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.

Fakultetets dekan fra 1. august 2025 er Vikas Thakur.

## Institutter fra 1. januar 2017
De åtte IV-instituttene ligger i størrelsessjiktet fra 60 til 180 årsverk

Forkortelser i listen nedenfor: AIMT= Avdeling for informatikk og medieteknikk; FT=Fakultet for teknologi; IME=Fakultet for informasjonsteknologi, matematikk og elektroteknikk; IR=Avdeling for ingeniør- og realfag; IVT=Fakultet for ingeniørvitenskap og teknologi; TØL=Avdeling for teknologi, økonomi og ledelse

;Institutt for bygg- og miljøteknikk
* Tidligere enheter som inngår: Bygg, anlegg og transport, institutt IVT; Vann- og miljøteknikk, institutt IVT; Bygg og miljø, institutt FT.

;Institutt for energi- og prosessteknikk
* Tidligere enheter som inngår: Energi- og prosessteknikk, institutt IVT; Fornybar energi, faggruppe ved Elektrofag og fornybar energi, institutt FT.

;Institutt for geovitenskap
* Tidligere enheter som inngår: Petroleumsteknologi og anvendt geofysikk, institutt IVT; Geologi og bergteknikk, institutt IVT.

;Institutt for konstruksjonsteknikk
*Videreføring av Institutt for konstruksjonsteknikk, IVT.

;Institutt for marin teknikk
* Videreføring av Institutt for marin teknikk, IVT.

;Institutt for havromsoperasjoner og byggteknikk.
* Instituttet har stedlig ledelse ved NTNU i Ålesund.
* Tidligere enheter som inngår: Maritim teknologi og operasjoner, avdeling, Ålesund; Bygg, faggruppe ved IR, Ålesund.

;Institutt for maskinteknikk og produksjon
* Tidligere enheter som inngår: Produksjons- og kvalitetsteknikk, institutt IVT; Produktutvikling og materialer, institutt IVT; Maskinteknikk og logistikk, institutt FT.

;Institutt for vareproduksjon og byggteknikk.
* Instituttet har stedlig ledelse ved NTNU i Gjøvik. Våren 2017 åpnet det nye Nasjonalt senter for forskning på vareproduksjon. Dette skal ledes fra instituttet.
* Tidligere enheter som inngår: Bygg, geomatikk, maskinfaggrupper ved TØL, Gjøvik

## Referanser


## Kilder
* Saksfremlegg til NTNUs styremøte 25. august 2016

## Eksterne lenker
*
Laila Himle

**Laila Himle** (født 1991) er en norsk fotballspiller fra Bordalen på Voss. Laila Himle er både dansk seriemester og dansk cupmester.

I 2008 spilte hun på damelaget til FBK Voss i 1. divisjon fotball for damer. Det året ble hun tatt ut på det norske J17-landslaget, og spilte i mellomspillet frem mot EM. Sommeren 2008 ble hun tatt ut til J19-landslaget. Fotballkarrieren måtte settes på vent i det meste av 2009 etter at hun ødela et korsbånd.

I  2010 spilte hun for Arna-Bjørnar Fotball. Sommeren 2011 ble hun lånt ut til FBK Voss, og i mai 2012 røk korsbåndet på nytt. Hun var likevel med på å vinne en bronsemedalje for laget i Toppserien 2012.

I 2013 begynte hun som spiller i Avaldsnes IL på Karmøy. Etter å ha blitt friskmeldt fra langtidsskaden spilte hun den første kampen for Avaldsnes i juni 2013. Laget tapte kampen mot Stabæk 1–5, men fikk sølv i NM i 2013 og 2015 samt to sølv i Toppserien.

I 2016 debuterte Himle i Champions League sammen med Avaldsnes IL. Den høsten spilte hun kamper mot flere europeiske toppklubber.

Sesongen 2017–2018 spilte Himle for Sandviken Idrettslag i Bergen i Toppserien, og var med på å ta sølv i NM i 2018. I januar 2019 signerte hun kontrakt med danske Fortuna Hjørring. Hun var med på å sikre sin nye, danske klubb både pokalgull og ligasølv i 2019, og pokalgull i 2020.

Høsten 2020 la hun den videre internasjonale satsingen på is; koronaepidemien var en medvirkende årsak til denne beslutningen.

## Referanser
Nemotragus

* Se Systematisk inndeling

***Nemotragus*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor (ca. 27 millimeter), lang og tynn, brun trebukk. Antennene er tynne og lengre enn kroppen. Pronotum er omtrent dobbelt så langt som bredt, noe avsmalnende forover, uten tenner på sidene. Dekkvingene er blanke, litt avsmalnende bakover.
## Levevis

## Utbredelse
Arten er vidt utbredt i det sørlige og østlige Afrika, fra Etiopia i nord til Sør-Afrika og Namibia i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Agapanthiini Mulsant, 1839 
******** Slekten *Nemotragus* Westwood, 1843 
********* *[[Nemotragus helvolus]]* Westwood, 1843

## Kilder
* Katalog med utbredelsesdata 
* Liste over slektene

## Eksterne lenker
* Bilde av arten
*
Kristín Ýr Bjarnadóttir

**Kristín Ýr Bjarnadóttir** (født 1984) er en islandsk fotballspiller (angrep) som har spilt i Norge.

Hun har spilt for Knattspyrnufélagið Valur 2001–04, 2008–11 og siden 2013. Der var hun også islandsk toppskårer i 2009 og 2010. Hun hadde 3 A-landskamper for Island da hun  før 2012-sesongen (sammen med Hólmfríður Magnúsdóttir), gikk til Karmøy for å spille med Avaldsnes IL  i 1. divisjon fotball for kvinner 2012.  Kristin scoret ett selvmål og to mål i debutkampen mot Alta, og senere ble det seks mål mot Fana i cupen. Men, hun  forlot etter kun en sesong selv om Avaldsnes rykket opp i Toppserien.

## Referanser
Ezzatolah Entezami

**Ezzatolah Entezami** (1924–2018) var en iransk skuespiller. Han ble uteksaminert fra teater- og kinoskole i Hannover i Tyskland i 1958, og startet sin karriere på scenen i 1941. Han var konstituert i filmer siden 1969. Hans debutkonsert i Dariush Mehrjui er beundret klassisk film, The Cow (Gaav), fikk sølv Hugo i Chicago International Film Festival i 1971.

## Filmografi (utvalg)

### 1960-årene
* : *The Cow*

### 1970-årene
* : *Mr. Naive*
* : *The Postman*
* : *Bita*
* : *Sadegh the Kurdish*
* : *Love’s Tumult*
* : *Sleeping Lion*
* : *Condemned*
* : *Hezar Dastan* (TV-serie, 1978–1987)

### 1980-årene
* : *The School We Went To*
* : *Hadji Washington*
* : *Kamalolmolk*
* : *The Suitcase*
* : *The Tenants*
* : *Stony Lion*
* : *Shirak*
* : *Jafar Khan Returns from Europe*
* : *The Ship Angelica*
* : *Hamoun*

### 1990-årene
* : *The Shadow of Imagination*
* : *Banu*
* : *Once Upon a Time, Cinema*
* –: *The Toy*
* : *Day of the Angel*
* : *The Fateful Day*

* : *The Blue-Veiled*
* : *Typhoon*
* : *Takhti, the World Champion*
* : *Wind and Anemone*
* : *The Punishment Committee*

### 2000-årene
* : *The Mix*
* : *The Dark Room*
* : *Twilight*
* : *A House Built on Water*
* : *A Place to Live*
* : *Order*
* : *Stars*
* : *Colors of Memory*

### 2010-årene
* : *Maritime Silk Road*

### Uten årstall
* *Sattar Khan*
* *Kingdom of Heaven*
* *The Cycle*
* *The Dust Dwellers*
* *In the Wind’s Eye*
* *Grand Cinema*
* *The Quiet Home*
* *The Battle of Oil Tankers*

## Fotnoter


## Referanser


## Eksterne lenker
*
Rima Kashafutdinova

**Rima Kashafutdinova** (født 24. juli 1995) er en kasakhstansk friidrettsutøver som konkurrerer i sprintløp.

Hun representerte Kasakhstan under Sommer-OL 2016 i Rio de Janeiro, der hun ble utslått i forsøksheatet på 100 meter. 

## Referanser


## Eksterne lenker
*
Nero Redivivus-legenden

**Nero Redivivus-legenden** var den tro med røtter i den siste del av den første århundre etter Kristus, om at keiser Nero (død år 68) en dag skulle vende tilbake. Legenden levde helt frem til 400-tallet.  Den var et resultat av - eller et oppgav til - at det var  en rekke pretendenter som utgav seg som Nero og som ledet opprør mot Romerriket.

Det finnes en rekke variasjoner av legenden, som spiller på det håp eller den frykt at Nero kunne vende tilbake.

Den eldste skriftlige versjon av legenden er å finne i de sibylliske orakler. Her hevdes at Nero ikke døde, men i virkeligheten flyktet til Partia, hvor han skulle stille opp en stor hærstyrke, og hvorfra han ville vende tilbake til Roma for å knuse byen.  Dion Chrysostomos, er gresk filosof og historiker, skrev at man kunne «se at mange enn i dag ønsker at [Nero] fremdeles skulle leve. Og det store flertall tror at han faktisk gjør det, skjønt på en viss måte død han ikke bare én gang, men ofte, likesom dem som var fast overbevist om at han fortsatt var i live.»  Augustin av Hippo skriver at noen trodde «han nå lever i det skjulte i den samme vigør som han var i da han skulle ha gått til grunne, og at han vil leve slik tid da hans tid er kommet for å bli gjeninnsatt i sitt  rike.»

I senere utforminger av legenden, som blant noen av de tidlige kristne, gikk dette over til den overbevisning at Nero var selveste Antikrist.

Det fremstod i det minste tre Nero-pretendenter som opprørsledere. 
* Den første, som sang og spilte på sitar eller lyre og hvis ansikt lignet på den avdøde keiser, fremstod i år 69 under keiser Vitellius' regjering.  
* Under keiser Titus (ca 79-81) var det en annen som fremstod i provinsen Asia og som også sang til lyrespill, og så ut som Nero, men også han ble avslørt. 
* Tyve år etter Neros død, under keiser Domitians styre, var det en tredje pretendent, og som hadde støtte fra parterne som ikke lot seg overtale til å utlevere ham, og dette utløste nesten krig.

Noen bibelforskere antar at den beskrivelse man finner av dyret i Åpenbaringen som såres og så helbredes (jfr Åpenbaringsboken 13,3), sammenholdt med den åttende konge som også er en av en av de syv konger nevnt i Åp 17,8-11, er allusjoner til *Nero redivivus*-legenden.

## Referanser
Gibbs’ faseregel

**Gibbs' faseregel** er en sammenheng som ble lagt frem av Josiah Willard Gibbs i hans sentrale arbeid *[[On the Equilibrium of Heterogeneous Substances]]*, utgitt mellom 1875 og 1878. Regelen gjelder for ikke-reaktive heterogene systemer i termodynamisk likevekt og er gitt ved

:F = C - P + 2 ,

der *F&thinsp;* er antall frihetsgrader, *C* er antall komponenter i systemet og *P* er antall faser i termodynamisk likevekt med hverandre.

* Antall frihetsgrader *F&thinsp;* er antall uavhengige intensive variabler (f.eks. temperatur og trykk) som kan endres samtidig uten å påvirke hverandre.
* En komponent er en kjemisk uavhengig bestanddel i systemet. Hvis systemet kun inneholder én kjemisk substans (enten det er et rent stoff eller en blanding) har det én komponent (*C* = 1), mens et system med to ikke-blandbare substanser, slik som vann og etanol, har to komponenter (*C* = 2).
* En fase er et område med en bestemt homogen kjemisk sammensetning og en bestemt fysisk aggregattilstand (f.eks. gass, væske, fast stoff). To ikke-blandbare væsker utgjør to faser (*P* = 2) fordi de har ulik kjemisk sammensetning selv om de har samme aggregattilstand. Et system med én kjemisk substans (*C* = 1) i to ulike faser, f.eks. væske og gass i termisk likevekt, har *P* = 2 og derfor bare én frihetsgrad, *F* = 1. Det betyr at hvis man forandrer for eksempel trykket, vil temperaturen automatisk forandres som beskrevet ved Clausius-Clapeyrons ligning.

## Faseregelen ved konstant trykk

Når en studerer faseendringer i faste stoffer, f.eks. i materialvitenskap, kan en i mange tilfeller anse trykket for å være konstant (som regel 1 atmosfære) og dermed ignorere det som en frihetsgrad. Regelen blir da i stedet

:F=C-P+1

## Referanser
Julie Kjær Molnar

**Julie Kjær Molnar** (født 14. juli 1993) er en norsk tidligere curlingspiller, som representerte Oppdal Curlingklubb.

## Karriere
Molnar har deltatt i tre Curling-EM (2013, 2014 & 2015) og ett Curling-VM (2015).

Hun var på laget som tok sølv under EM for mikslag i 2014, sammen med Steffen Walstad, Kristin Moen Skaslien og Magnus Nedregotten.

Året etter tok Molnar gull under VM for mikslag i 2015, sammen med Steffen Walstad, Sander Rølvåg og Pia Trulsen.

Som student på Norges idrettshøgskole deltok hun på Vinteruniversiaden i 2015 i Štrbské Pleso i Slovakia.

## Referanser


## Eksterne lenker
* 
* Profil hos *WorldCurling.org*
Avfallssug

I et **avfallssug** eller **søppelsug** transporteres avfallet i rør under bakken og tømmes et annet sted enn det kastes. Brukerne kaster avfallet inn i en luke innendørs eller utendørs.

Det er et nedgravd rørsystem som frakter avfall under bakken ved hjelp av luft. Dette systemet er et alternativ til den tradisjonelle søppelkassen som må tømmes jevnlig. Avfallet som kastes må som oftest være i godt lukkede plastposer.  Sorteringen fungerer ved at hver "søppelkasse" holder på avfallet til det er klart for å sendes ned i  hovednette slik at f.eks plast og matrester blandes i hovednettet.  Derfor blir en type avfall sendt ut i hovednettet etter tur.  Avfallet suges til en terminal. Deretter kan det bli kjørt til  ulike anlegg for gjenvinning eller forbrenning Terminalen der avfallet samles skal i teorien være helautomatisert. Søppelsugnettet fjerner problemer som var tilstede ved det tradisjonelle systemet:  luktproblematikk, søppelbil  og  påtente søppelkasser.

Søppelsug omfatter også et avfallsystem som bruker sugebiler/kombibiler til å suge opp avfall fra søppelkasser. 

## To typer avfallssug
Det er to typer avfallssug; mobilt og stasjonært.

### Mobilt avfallssug
I et mobilt avfallssug mellomlagres avfallet i tanker under innkastsøylen, enten i kjeller eller i nedgravd bunker. Tankene kan leveres i mange størrelser, og skreddersys til formålet. Avfallet hentes av en spesialbygget renovasjonsbil via et tilkoblingspunkt. Ved tømming suges avfallet gjennom rørsystemet og inn i bilen.

### Stasjonært avfallssug
I et stasjonært avfallssug mellomlagres avfallet i ventil eller tank under innkastet. Ved tømming suges avfallet via rør til container plassert i et terminalbygg hvor den hentes og tømmes av krokbil. Det er nesten ubegrenset kapasitet på stasjonære avfallssug, siden avfallet tømmes etter behov.

## Historie
Verdens første avfallssug ble installert på sykehuset i den svenske byen Sollefteå i 1961. Etter hvert har det blitt installert slike systemer på alle kontinenter. Systemene er blant annet i drift i byer, helse- og omsorgsbygg, flyplasser, leilighetskompleks og forretningsbygg over hele verden.

## Søppelsuganlegg i Norge
Bergen ble i 2018 verdens første by der hele bykjernen var dekket med denne formen for avfallssystem (se bossnettet i Bergen). Systemet i Bergen ble installert av det kommunale renovasjonsselskapet BIR.

Tromsø by har et søppelsug som er i verdensfronten når det gjelder søppelsug blant annet gjennom automatisert optisk sortering

Bergen by  har også et etablert søppelsug rørsystem (Bossnettet)

Lørenskog kommune har også satt igang byggingen en søppelsugterminal

## Svakheter
Systemet ikke kan håndtere glassavfall fordi glass i seg selv kan ødelegge anlegget og kutte opp poser.

Krever et helt nytt rørsystem under bakkenivå

Fortetning i rørsystemet  kan føre til full stopp i hovednettet

## Referanser
Ewa Swoboda

**Ewa Swoboda** (født 1997) er en polsk friidrettsutøver som konkurrerer i sprintløp.

Hun representerte Polen under Sommer-OL 2016 i Rio de Janeiro, der hun ble utslått i semifinalen på 100 meter.

;2026
Hun representerte landet sitt på 60 meter under VM i friidrett innendørs 2026 og kom på 6. plass i finalen.  

## Referanser


## Eksterne lenker
* 
*  Profil hos European Athletics
*  Profil hos All-Athletics
Nintendo Switch

**Nintendo Switch** er en spillkonsoll utviklet av Nintendo. Konsollen er en hybridenhet med skjerm og batteri, som kan brukes enten som en håndholdt spillkonsoll, eller kobles til en større skjerm ved å plasseres inni en tilkoblet dokkingstasjon. Nintendo Switch har to avtakbare trådløse kontrollere, kalt *Joy-Con*, som kan brukes individuelt eller festes på et håndkontroll-feste for å gi form som en tradisjonell håndkontroll. Joy-Conene kan registrere bevegelser og har en nyutviklet vibrasjonsmotor på innsiden, kalt *HD Rumble*, som gir tilbakemelding fra spill i form av ulike typer vibrasjoner. Etterfølgeren til Nintendo Switch er Nintendo Switch 2.

Nintendo Switch gikk under kodenavnet *NX* og ble avduket for første gang 20. oktober 2016. Konsollen ble lansert 3. mars 2017. Spillene til konsollen leveres på minnebrikker, som plasseres i en åpning på toppen av enheten. Den første utgaven av konsollen hadde en batterilevetid på fra 2,5 til 6 timer og den kan lades opp når den plasseres i dokkingstasjonen eller ved bruk av en ladekabel. Fem ulike spill kom ut samtidig med lanseringen av Nintendo Switch 3. mars 2017, blant annet *[[The Legend of Zelda: Breath of the Wild]]*, *[[1-2-Switch]]* og *[[Super Bomberman R]]*.

I 2019 kom det ut en oppgradert utgave av Nintendo Switch med forbedret batterilevetid, som tillater fra 4,5 til 9 timer spilling mellom hver ladning. Samme året kom det også ut en mindre utgave av konsollen som bare støtter håndholdt spilling, kjent som Nintendo Switch Lite. I 2021 gav Nintendo ut en oppgradert Nintendo Switch med en ny og større OLED-skjerm.

Nintendo har per 31. mars 2025 solgt 152,12&nbsp;millioner Nintendo Switch-konsoller. Salget av konsollen har vært sterkt drevet av Nintendos egenutviklede titler, deriblant *[[The Legend of Zelda: Breath of the Wild]]*, *[[Mario Kart 8 Deluxe]]*, *[[Super Mario Odyssey]]*, *[[Super Smash Bros. Ultimate]]*, *[[Pokémon Sword og Shield|Pokémon Sword / Shield]]*, *[[Animal Crossing: New Horizons]]* og *[[Pokémon Scarlet og Violet|Pokémon Scarlet / Violet]]*, som hver har solgt over 25 millioner kopier. Etterfølgeren Nintendo Switch 2 ble avduket 16. januar 2025 og har internasjonal lansering 5. juni 2025.

## Spill til Nintendo Switch
En eksempelsamling av spill som er utgitt eller annonsert til Nintendo Switch.

## Nintendo Switch Lite

20. september 2019 gav Nintendo ut en ny versjon av Nintendo Switch som kun kan brukes i håndholdt modus. Konsollen har kontrollere innebygd som ikke kan tas av, noe som gjør at en må kjøpe Joy-Cons til spill som er avhengig av disse kontrollene. Per 2021 er spillene 1-2 Switch, Super Mario Party, Nintendo Labo, Just Dance-serien, Ring Fit Adventure og Fitness Boxing spill man ikke kan spille på vanlig Nintendo Switch Lite uten Joy-Con-kontrollere. Switch Lite mangler og vibrasjonsmotoren og IR-sensoren en finner i standardvarianten.

Nintendo Switch Lite er lettere, mindre og billigere enn en standard Switch, men kan ikke kobles opp til en TV.

## Referanser


## Eksterne lenker
*
Stenideopsis

* Se Systematisk inndeling

***Stenideopsis*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utbredelse
Arten er utbredt på Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Crossotini J. Thomson, 1864
******** Slekten *Stenideopsis* Breuning, 1940
********* *[[Stenideopsis madagascariensis]]* Breuning, 1940

## Kilder
* Liste over slektene
* Katalog med utbredelsesdata 

## Eksterne lenker
* 
*
Ángela Tenorio

**Ángela Gabriela Tenorio Micolta** (født 1996) er en ecuadoriansk friidrettsutøver som konkurrerer i sprintløp.

Hun representerte Ecuador under Sommer-OL 2016 i Rio de Janeiro, der hun ble utslått i semifinalen på 100 meter. 

I 2021 representerte hun Ecuador på stafettlaget på 4 × 100 meter under Sommer-OL 2020 arrangert i Tokyo der laget ikke kvalifiserte seg til finalen.

## Referanser


## Eksterne lenker
*
Thyatira

**Thyateira** eller **Thyatira**  (gresk: τὰ Θυάτειρα) er det antikke navn på den tyrkiske byen Akhisar. Den ligger langt vest i Tyrkia, sør for Istanbul, omkring 80&nbsp;km fra Middelhavet.

Byen het opprinnelig **Pelopia** (gresk: *Πελοπία*), men ble kalt Thyateira (*Θυάτειρα*) av kong Selevkos I Nikator i 290 f.Kr. Den var i krig med Lysimakhos da han fikk vite at kona hadde født ham en datter. Ifølge Stefanos av Bysantium kalte han byen «thuateira» fra gresk «θυγατήρ» (*thugater*), som betyr «datter», men det er mer trolig at det er et eldre lydisk navn. I antikken lå Thyatira på grensen mellom Lydia og Mysia. Den var kjent for farging og var et senter for indigohandel. Man har blant annet funnet inskripsjoner i ruinene av den antikke byen som vitner til farging.

I tidlig kristendom var det en viktig kristen kirke i Thyateira, nevnt som en av De syv åpenbaringskirkene i Johannes' åpenbaring. Ifølge Åpenbaringen skal en kvinne kalt Jesabel ha kalt seg selv profet i Tyatira, «men som med det hun lærer, lokker mine tjenere til å drive hor og spise avgudsoffer.»

## Referanser


## Eksterne lenker
* 
* Münzen von Thyateira
* Sacred Destinations
Riddarhusgränd

**Riddarhusgränd** er ei gate i Gamla stan i Stockholm, den strekker seg mellom Riddarhuspalatset og Bondeska palatset i nord-sydlig retning fra Vasabron til Myntgatan.

Riddarhusgränden har fått sitt navn etter Riddarhuset (oppført mellom 1642-1674 av Simon de la Vallée) som ligger ved gatas vestside. 1718 er første gang gata er nevnt som *Riddarhuus Gränden*, og den har siden hatt det navnet. Riddarhusgränden ble anlagt i forbindelse med Gamla stans første organiserte byplan, som ble gjennomført etter storbrannen i Stockholm 1625.  En av de nye gatene var *Stora Konungsgatan* (nåværende Stora Nygatan) og dagens Riddarhusgränd var den nordlige delen av den nye paradegata.

I dag (2009) er Riddarhusgränden en hardt trafikkert gate som leder trafikken fra Vasabron til Munkbroleden.

## Se også
*Gater og torg i Gamla stan

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
*
Microdorcadion

* 

***Microdorcadion*** er en slekt av biller som tilhører gruppen vedbukker i familien trebukker (Cerambycidae).

## Utbredelse
Slekten er utbredt i Yunnan, Laos og Vietnam.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Morimopsini 
******** Slekten *Microdorcadion* Breuning, 1950
********* *[[Microdorcadion laosense]]* Breuning, 1950
********* *[[Microdorcadion tuberculatum]]* Pic, 1925

## Kilder
* Sjekkliste over artene 
* Bildegalleri 

## Eksterne lenker
*
FK Karpaty Lviv

**FK Karpaty Lviv** er en ukrainsk fotballklubb fra byen Lviv.

## Historie
Klubben ble grunnlagt 1963, og spiller sine hjemmekamper på Ukraina Stadium som har en kapasitet på 28&nbsp;051.

## Eksterne lenker
*
Kauiza Venancio

**Kauiza Venancio** (født 11. juni 1987) er en brasiliansk friidrettsutøver som konkurrerer i sprintløp.

Hun representerte Brasil under Sommer-OL 2016 i Rio de Janeiro, der hun ble utslått i forsøksheatet på 200 meter. 

## Referanser


## Eksterne lenker
*
Reza Kianian

**Reza Kianian** (persisk: ; født 19. juni 1951) er en iransk skuespiller. Han ble uteksaminert fra Faculty of Fine Arts Theatre Teheran University. Han vant Crystal Simorgh i Fajr International Film Festival. Han ble også kåret til en av de fem viktigste aktørene i iransk film av Film Monthly Magazine.

## Referanser


## Eksterne lenker
* 
* 
*biografi
Gina Bass

**Gina Bass** (født 1995) er en gambisk friidrettsutøver som konkurrerer i sprintløp. Hennes fremste internasjonale meritt er bronse på 200 meter fra Afrikamesterskapet i friidrett 2016.

## Idrettskarriere
### 2011 - 2015
Bass deltok på 100 meter i Ungdoms-VM i friidrett 2011 i Lille, fikk 38. beste tid i forsøksheatet og gikk ikke videre til semifinalene.

I Panafrikanske leker 2015 deltok hun på 100 og 200 meter, og ble slått ut i semifinalen på begge distansene, med hhv. 11,97 og 24,13 sekunder. 

### 2016
Bass fikk bronse på 200 meter i Afrikamesterskapet i friidrett 2016, bak Marie Josée Ta Lou og Alyssa Conley, med ny gambisk rekord på 22,92 sekunder.  Hun deltok også på 100 meter, men ble slått ut i semifinalen, med tiende beste tid.

Hun representerte Gambia i Sommer-OL 2016 i Rio de Janeiro, der hun ble utslått i forsøksheatet på 200 meter. 

### 2017
I Islamic Solidarity Games 2017 i Baku vant hun 100 meter, med tiden 11,56, og hun fikk sølv på 200 meter, med tiden 23,15. 

Den 25. mai satte hun ny gambisk rekord på 100 meter i Meeting Grand Prix IAAF de Dakar, med 11,43, og 20. juni forbedret hun denne i Meeting de Cergy i Frankrike, der hun løp på 11,36.

Hun representerer Gambia under VM i friidrett 2017, der hun deltok på 200 meter.

### 2021
Hun representerte landet sitt under Sommer-OL 2020 i Tokyo på 100 meter der hun ble utslått i semifinalen.

## Utmerkelser
* 2016 - *Beste kvinnelige friidrettsutøver*, Sports Journalists Association of The Gambia 

## Referanser


## Eksterne lenker
* 
*  Profil hos All-Athletics
Edidiong Odiong

**Edidiong Odiong** (født 13. mars 1997) er en nigeriansk-bahrainsk friidrettsutøver som konkurrerer i sprintløp.

Hun representerte Bahrain i Sommer-OL 2016 i Rio de Janeiro, der hun ble utslått i semifinalen på 200 meter. 

## Referanser


## Eksterne lenker
*
Multitraume

**Multitraume** er en alvorlig skade i to eller flere kroppsregioner. Dette skjer oftest i muskel-/skjelettsystemet og kan omfatte skader i nerver utenfor sentralnervesystemet. 

Multitraume medfører ofte vanskelige brudd i ben, armer, bekkenskjelett og/eller amputasjoner. Det vil også kunne medføre skade på nerver utenfor sentralnervesystemet, indre organer, muskulatur, lunger, bløtdeler og ansikt. Omkring 50 % av multitraumer oppstår i trafikkulykke feks fotgjengere som har blitt påkjørt. Fall, arbeidsulykker og fritidsulykker kan også gi opphav til multitraume.

## Referanser
Rådhusgränd

**Rådhusgränd** er ei gate i den nordre delen av Gamla stan i Stockholm. Den strekker seg mellom Kanslihuset og Bondeska palatset i nord-sydlig retning fra Vasabron til Myntgatan.

Rådhusgränd har fått sitt navn etter Bondeska palatset (oppført mellom 1662-1673 etter Nicodemus Tessin d.e.s tegninger) som ligger ved gatas vestre side. Det fungerte som Stockholms rådhus mellom 1732 og 1915. Deretter tok det nybygde Stockholms rådhus på Scheelegatan over.

I dag (2009) er Rådhusgränd som parallellgata Riddarhusgränd en tungt trafikkert gate som leder trafikken fra Vasabron til Munkbroleden.

## Se også
*Gater og torg i Gamla stan

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
*